
[bookmark: _Hlk190358472][bookmark: _Hlk177976898]ATSAKYMAI Į KLAUSIMUS DĖL VIEŠOJO PIRKIMO „RENGINIŲ ORGANIZAVIMO PASLAUGOS“ (CVP IS ID 1237195) DOKUMENTŲ
2025-02-28
[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Renginių organizavimo paslaugos“ (CVP IS ID 1237195) atviro (supaprastinto) konkurso būdu (toliau – Pirkimas), 2024-02-26 CVP IS priemonėmis gavo tiekėjo klausimus.
CPO LT viešojo pirkimo komisija (toliau – Komisija), vadovaujantis Lietuvos Respublikos viešųjų pirkimų įstatymo 36 str. 5 d. ir Pirkimo dokumentų Bendrųjų sąlygų 5.2 p., teikia atsakymus į gautus klausimus.
	Eil. Nr.
	Klausimai (tekstas netaisytas)
	Atsakymai

	1.
	[bookmark: _Hlk191558503]Klausimas yra dėl pasiūlymo 3-io priedo, pasiūlymų formos „B“ dalies „Finansinis pasiūlymas“.
Ar paslaugų tiekėjo įkainis procentais nuo trečiųjų šalių yra susijęs su techniniu specifikacijų 2.1.2 punktu?
	Taip.

	2. 
	[bookmark: _Hlk191558523]Ar techninėje specifikacijoje 2.1.2 punkte išvardintos paslaugos priklauso trečiųjų šalių paslaugų renginių išlaidų sumai ar tai yra paslaugų teikėjo įkainis (mokestis už organizavimą)? Ar jis yra įvertinamas kartu ar atskirai nuo trečiųjų šalių išlaidų sąmatos?
[bookmark: _Hlk191558586]Supratome, kad tiekėjo įkainis (agentūros mokestis) yra įvertinamas nuo trečiųjų šalių vienam renginiui išlaidų rėžių, tačiau techninėje specifikacijoje 2.1.2 punkte yra aiškiai nurodytos pačiam tiekėjui skirtos užduotys (darbai), tarp kurių yra ne tik reikiamų paslaugų paieška, užsakymas, koordinavimas, bet ir tam tikru paslaugų, kurias galėtų ir trečiosios šalys tiekti, pvz. 2.1.2.14 punkte išvardintas teritorijos sutvarkymas po renginio. 
Ar tiekėjo įkainis (agentūros mokestis) yra apskaičiuojamas (įvertinamas) remiantis techninėje specifikacijoje 2.1.2 punkte išvardintos paslaugų detalizavimu (užduotimis), kurios bus perkamos pagal užsakovo poreikį ir kurias gali atlikti tik pats Tiekėjas ar kartu su subtiekėjais (trečiosiomis) šalimis?
	Techninėje specifikacijoje 2.1.2 punkte išvardintos paslaugos, kurios susijusios su organizavimo ir koordinavimo darbais, didžiąja dalimi nepriklauso trečiųjų šalių paslaugų renginių išlaidų sumai ir įeina į agentūros mokestį, pvz., renginio koncepcijos, temos, idėjų pasiūlymų pateikimas ir projekto suderinimas – įeina į agentūros mokestį, kaip ir renginio programos atlikėjų paieška bei užsakymas jų supažindinimas su scenarijumi/programa ir paruošimas renginio programai (pvz.,; renginio vedėjų, moderatorių, pranešėjų, atlikėjų, muzikantų, dainininkų, aktorių ir kt. paieška, suderinimas su PO, užsakymas) – įeina į agentūros mokestį, tačiau mokestis renginio atlikėjams – yra trečiųjų šalių su renginiu susijusios išlaidos. Konkrečios paslaugos, kurias galėtų teikti trečiosios šalys (konkrečiai – teritorijos sutvarkymas), į agentūros mokestį nėra įtraukiamas), tačiau šių paslaugų paieška, užsakymas, darbų organizavimas – įeina į agentūros mokestį. Tačiau pabrėžtina tai, kad visos trečiųjų šalių paslaugos, paslaugų įkainiai ir užsakymas turi būti suderinta su perkančiąja organizacija.

